Lakk Hatás, ahol a körömlakkok otthonra találnak: Körömlakk TAG
A napokban láttam terjedni a blogokon egy új TAG-et, gondoltam Én is kitöltöm! :) Elolvashatjátok Azrail, K-öröm Szilvi, Mdolla Ági és Unaloműzés alapfokon Ciiska írásait is, hogy Ők hogyan töltötték ki!
Melyik a kedvenc fedőlakkod?
Mivel Essence BTGN és NYC Turbo Dry már nincs itthon, ezért Seche Vite, de van már pár új kiszemeltem is. Ha glitter toppert kell mondani, akkor a pelyhes és üvegszilánkos lakkok tetszenek a legjobban.
Kedvenc kéz/körömápoló készítményed?
Balea Ureás kézkrém, Moyra algás kálcium zselé, Eveline 8in1, Flormar körömolaj és olíva vagy kókuszolaj.
Glitter vagy matt?
Mindkettő. Együtt is és külön-külön is jöhet.
Milyen körmös terméket vásároltál utoljára?
Akciós L'oréál és Springfield lakkot, négy Seche terméket, Aveo és Isana körömlakklemosókat.
Kedvenc körömlakk márkád?
Ez nehéz kérdés, több márkát is szívesen vásárolok mostanában: Color Club, China Glaze, Golden Rose, Moyra, Rimmel, Sally Hansen.
Sötét vagy világos színek?
Sokáig egyből rávágtam volna, hogy sötét, életem első lakkja is fekete volt, de azt hiszem mostanában kinyílt a világ a előttem. :)
Hogyan neveznéd a körömlakkokkal való kapcsolatod? (hobbi, szenvedély, függőség, stb.)
A blog mindenképp hobbi, a hónap eleje pedig függőség. Viszont amikor rendezgetem vagy válogatom őket, hajlamos vagy inkább mániákusba átcsapni. :D
Kedvenc tavaszi/nyári/őszi/téli körömlakkod?
Mindig megnézem az aktuális trendszíneket és eldöntöm, hogy kellenek-e, de az aznapi kedvemtől függ, hogy mikor mit kenek fel.
Készítettél már franken lakkokat?
Egyet tavaly. A Lovely Baltic Sand világoskéket és sárgát öntöttem össze olyan halvány lime zöldé, amilyenje a Misslyn-nek is van.
Mennyi lakkod van?
Hűha, sok. 450?
Melyik márkából van a legtöbb körömlakkod?
Nagyon régről Essence és Catrice, újabb a drogériából Rimmel és Lovely. Azokon kívül Golden Rose, Flormar, Color Club, Essie, Sally Hansen és OPI is egyre több van itthon.
Mi van a körmödön most?
Moyra Sugar Sand Angel Dust.
Hogy állsz a francia manikűrrel?
Anno műkörmöm volt ilyen, azóta inkább a színes körmöket preferálom és ha nem kötelező, akkor kihagyom. Bár emlékszem, hogy tavaly festettem egy nude-fekete verziót.
Kedvenc textúra/finish?
Minden textúra jöhet, homok, toll, bőr, bármi. Finishben inkább krém, de a crelly-k is nagyon bejönnek.
Nehezen dobod ki a már használhatatlan lakkokat?
Ha ajándék, akkor megőrzöm. Ha nagyon tetszik, akkor megpróbálom megmenteni, hígítani, hasonlók.
Hogy tetszett a mai bejegyzés? Van kedvetek kitölteni?